title: Kenya
text: Kenya ye un país situato en l'este d'Africa, que tien mugas con Etiopia, Somalia, Sudán, Tanzania, Uganda y costas con l'Oceano Indico.
  
  Organización politico-administrativa 
  
  Kenya tien ueito territorios almenistrativos: l'area de Nairobi y siet provincias:
  
   Provincia Central.
   Provincia Costera.
   Oriental.
   Provincia Nairobi.
   Provincia Nororiental.
   Provincia Occidental.
   Provincia Val d'o Rift.
   Provincia Nyanza.
  
  Esporte 
  O esporte mes popular ye l'atletismo, sobretot en as prebas d'a meya y larga distancia (800m, 1500 m, 3.000 m obstaclos, 5000 m, 10.000 m, meya maratón y maratón). En iste esporte Kenya tien muitos atletas campions olimpicos y d'o Mundo. Podemos destacar a Kip Keino o primer gran campión kenyata, John Ngugi y Paul Tergat, cinco vegadas campions d'o mundo de campo a traviesa y Catherine Ndereba, dominadora d'a preva d'a maratón femenina en as zaguerias d'a decada d'os anyos 1990 y a primera metat d'a decada d'os anyos 2000. En l'actualidat destaca David Rudisha, campión olimpico y mundial y record d'o mundo en os 800 metros lisos.
  
  Bi ha una gran controversia por os cambios de nacionalidat d'atletas de Kenya prencipalment con Bahrein y Qatar, istos cambios prencipalment son por motivos economicos, pero tamién por a mayor facilidat ta claseficarse ta grans campionatos como os Chuegos Olimpicos u o Campionato Mundial d'atletismo en países que no tienen prebas claseficatorias tan duras como as kenyatas.
  
  O fútbol ye tamién un esporte muito practicato, y o boxeyo amateur ha conseguito bella medalla en os Chuegos Olimpicos.
  
  O esporte femenín tién un gran nivel en a selección nacional de voleibol.
  
  Referencias
  
  Vinclos externos